Οργανισμός Ηνωμένων Εθνών

Ο **Οργανισμός Ηνωμένων Εθνών** (ΟΗΕ) ή Ηνωμένα Έθνη (Η.Ε.) είναι ένας διεθνής οργανισμός παγκόσμιας εμβέλειας μεταξύ των κρατών του κόσμου με σκοπό τη συνεργασία στο Διεθνές Δίκαιο, την ασφάλεια, την οικονομική ανάπτυξη και την πολιτική ισότητα. Πρόδρομος του θεωρείται η Κοινωνία των Εθνών (ΚτΕ) που αποτέλεσε απαίτηση των Εθνών για τη διεθνή ειρήνη μετά από τις θηριωδίες του Α' Παγκοσμίου Πολέμου. Ιδρύθηκε το 1945 από τις χώρες που νίκησαν στον Β' Παγκόσμιο Πόλεμο και αρχικά είχε 51 μέλη. Μετά την προσχώρηση του νεότερου κράτους, του Νοτίου Σουδάν το 2011, ο Ο.Η.Ε. αριθμεί 193 κράτη μέλη, δηλαδή σχεδόν όλα τα διεθνώς αναγνωρισμένα ανεξάρτητα έθνη.

## Χάρτης

Ο Χάρτης των Ηνωμένων Εθνών υπογράφηκε στις 26 Ιουνίου 1945, στο Σαν Φρανσίσκο, στο τέλος της Συνδιασκέψεως των Ηνωμένων Εθνών για τη Διεθνή Οργάνωση, και άρχισε να ισχύει στις 24 Οκτωβρίου 1945. Το Καταστατικό του Διεθνούς Δικαστηρίου αποτελεί αναπόσπαστο τμήμα του Χάρτη.

## Κράτη μέλη

*Κύριο λήμμα: Μέλη του ΟΗΕ*

Όλες οι ανεξάρτητες χώρες του κόσμου είναι μέλη του ΟΗΕ, εκτός από την Πόλη του Βατικανού, ενώ μέλος του ΟΗΕ δεν είναι η Ταϊβάν. Ειδικότερα, 193 συνολικά είναι τα κράτη μέλη του ΟΗΕ. Για περισσότερα, βλέπε Μέλη του ΟΗΕ.

## Κύρια όργανα του ΟΗΕ

* Γενική Συνέλευση
* Συμβούλιο Ασφαλείας
* Οικονομικό και Κοινωνικό Συμβούλιο
* Συμβούλιο Κηδεμονίας
* Διεθνές Δικαστήριο
* Γραμματεία
* Οργανισμός Τροφίμων και Γεωργίας των Ηνωμένων Εθνών (FAO)
* Διεθνής Οργανισμός Πολιτικής Αεροπορίας (ICAO)
* Διεθνές Ταμείο για την Αγροτική Ανάπτυξη (IFAD)
* Διεθνής Οργάνωση Εργασίας (ILO)
* Διεθνής Ναυτιλιακός Οργανισμός (IMO)
* Διεθνές Νομισματικό Ταμείο (IMF)
* Διεθνής Ένωση Τηλεπικοινωνιών (ITU)
* Εκπαιδευτικός, Επιστημονικός και Πολιτιστικός Οργανισμός των Ηνωμένων Εθνών (UNESCO)
* Οργανισμός των Ηνωμένων Εθνών για τη Βιομηχανική Ανάπτυξη (UNIDO)
* Παγκόσμια Ταχυδρομική Ένωση (UPU)
* Όμιλος Παγκόσμιας Τράπεζας (WBG)
	+ Διεθνής Τράπεζα για την Ανασυγκρότηση και την Ανάπτυξη (IBRD)
	+ Διεθνής Εταιρεία Ανάπτυξης (IDA)
	+ Διεθνής Εταιρεία Χρηματοδότησης (IFC)
	+ Πολυμερής Οργανισμός Εγγύησης Επενδύσεων (MIGA)
	+ Διεθνές Κέντρο Διευθέτησης Επενδυτικών Διαφορών (ICSID)
* Παγκόσμια Οργάνωση Υγείας (WHO)
* Παγκόσμιος Οργανισμός Διανοητικής Ιδιοκτησίας (WIPO)
* Παγκόσμιος Μετεωρολογικός Οργανισμός (WMO)
* Παγκόσμιος Οργανισμός Τουρισμού (UNWTO)
* Πρόγραμμα των Ηνωμένων Εθνών για την Ανάπτυξη (UNDP)
* Διάσκεψη των Ηνωμένων Εθνών για το Εμπόριο και την Ανάπτυξη (UNCTAD)

## Χρηματοδότηση

Τα Ηνωμένα Έθνη χρηματοδοτούνται από καθορισμένες καθώς και εθελοντικές συνεισφορές από τις χώρες μέλη. Η καθορισμένη συνεισφορά βασίζεται στην γενική ικανότητα της κάθε χώρας στο να πληρώσει, και καθορίζεται από το ΑΕΠ αναπροσαρμοσμένο ως προς το εξωτερικό χρέος και το χαμηλό κατά κεφαλή εισόδημα.

## Επιτροπές των ΗΕ

### Κύριες επιτροπές

* Οργάνωση των ΗΕ για την Επόπτευση Ανακωχής Παλαιστίνης (UNTSO)
* Ομάδα Στρατιωτικών Παρατηρητών των ΗΕ στην Ινδία και Πακιστάν (UNMOGIP)
* Ειρηνευτική Δύναμη των ΗΕ για την Κύπρο. (UNFICYP)
* Δύναμη των ΗΕ για Επείγουσα Ανάγκη (UNEF)
* Δύναμη Παρατηρητών των ΗΕ για την Απαγκίστρωση. (UNDOF)
* Επιτροπή Στρατιωτικών.
* Επιτροπή Αφοπλισμού.

### Μόνιμες και διαδικαστικές επιτροπές

* Υπηρεσία των Ηνωμένων Εθνών για περίθαλψη και εξεύρεση εργασίας σε Πρόσφυγες Παλαιστίνης στη Μέση Ανατολή. (UNRIWA)
* Διάσκεψη των Ηνωμένων Εθνών για το Εμπόριο και την Ανάπτυξη. (UNCTAP)
* Ταμείο των Ηνωμένων Εθνών για την προστασία του Παιδιού. (UNICEF)
* Ύπατη Αρμοστεία για τους Πρόσφυγες. (UNHCR)
* Παγκόσμιο Πρόγραμμα τροφίμων ΟΗΕ και FAO από κοινού.
* Ινστιτούτο των Ηνωμένων Εθνών για την Εκπαίδευση και την Έρευνα. (UNITAR)
* Οργάνωση των Ηνωμένων Εθνών για τη Βιομηχανική Ανάπτυξη. (UNIPO)
* Περιβαλλοντικό Πρόγραμμα των Ηνωμένων Εθνών (UNEP)
* Πρόγραμμα Ανάπτυξης των Ηνωμένων Εθνών (UNDP)
* Πανεπιστήμιο των Ηνωμένων Εθνών (UNU)
* Ειδικό Ταμείο των Ηνωμένων Εθνών
* Παγκόσμιο Συμβούλιο Τροφίμων.

### Περιφερειακές επιτροπές

* Επιτροπές Ειδικής Αρμοδιότητας.
* Επιτροπές Μόνιμες.
* Επιτροπές Έκτακτες.
* Επιτροπές Συνόδων.

## Εξωτερικοί σύνδεσμοι

* Επίσημη ιστοσελίδα
* Μόνιμη Αντιπροσωπεία της Ελλάδος στα Ηνωμένα Έθνη
* Ο ΟΗΕ στα Ελληνικά - Περιφερειακό Κέντρο Πληροφόρησης ΟΗΕ / Γραφείο για την Ελλάδα